User:Tattietj/sandbox

ลู่ รุ่ยเอิน (เกิดเมื่อวันที่ 29 มกราคม 1981 (พ.ศ. 2524)) หรือที่รู้จักกันในชื่อ รุ่ยเอิน (瑞恩) เป็นนักร้องและนักแสดงชาวสิงคโปร์

รุ่ยเอินเข้าสู่วงการบันเทิงจากการถ่ายโฆษณา hi! Card ของ Singtel เมื่อปี 2001 จากนั้นจึงเซ็นสัญญากับ Hype Records ภายใต้บริษ้ท Artiste Networks ในปี 2002 ผลงานการแสดงครั้งแรกในประเทศสิงคโปร์ของรุ่ยเอินคือละครเรื่อง No Problem! ตั้งแต่ปี 2004 เป็นต้นมา เธอมีผลงานละครเฉลี่ยปีละ 1-3 เรื่อง ด้านการร้องเพลง ในปี 2002 รุ่ยเอินเริ่มมีผลงานในฐานะนักร้องครั้งแรกที่ประเทศไต้หวัน โดยอัลบั้มแรกของเธอชื่อว่า Rui ∑n vol. 01 กับค่ายเพลง Alfa Music ต่อมาในปี 2008 เธอได้ออกอัลบั้มที่ 2 กับ Hype Records มีชื่อว่า United Nations

ตั้งแต่ปี 2007 รุ่ยเอินได้รับความนิยมในสิงคโปร์อย่างล้นหลามจนได้รับรางวัล ‘นักแสดงสิงคโปร์ที่ได้รับความนิยมมากที่สุด’ ในปี 2010 และ 2011 แฟนคลับชาวสิงคโปร์ได้จัดตั้งกลุ่มแฟนคลับอย่างเป็นทางการของรุ่ยเอินชื่อ RBKD ขึ้น ซึ่งชื่อนี้มาจากสำนวนภาษาจีน “瑞不可当” (พินอิน: ruì bù kě dāng) ซึ่งแปลว่า “Rui En is unstoppable”

จากฝีมือการแสดง รุ่ยเอินได้รับรางวัลที่เกี่ยวกับการแสดงทุกปีตั้งแต่ปี 2011 – 2013 รุ่ยเอินได้รับรางวัล ‘นักแสดงหญิงยอดเยี่ยม’ ในงานสิงคโปร์สตาร์อวอร์ดส์ปี 2011 จากบทบาทหม้ายสาวในละครเรื่อง With You ซึ่งเป็นะครที่มีเรตติ้งสูงสุดของปี 2010 และได้รับรางวัล ‘นักแสดงนำหญิงยอดเยี่ยม’ ในงานเอเชียนเทเลวิชั่นอวอร์ดส์ 2012 จากบทบาทตำรวจหญิงในละครแนวสืบสวน Unriddle 2 ในปีต่อมา รุ่ยเอินได้รับรางวัลด้านการแสดงอีกครั้งในงานสตาร์อวอร์ดส์ 2013 จากบทบาทเดิมในเรื่อง Unriddle 2 ซึ่งเป็นรางวัล ‘นักแสดงหญิงยอดเยี่ยม’ รางวัลที่ 2 ของเธอจากเวทีนี้

ในปี 2013 รุ่ยเอินได้รับเลือกเป็นพรีเซนเตอร์ให้กับ L'OréalParis Youth Code ซึ่งรุ่ยเอินเป็นชาวสิงคโปร์คนแรกที่ได้รับเลือกเป็นพรีเซนเตอร์ผลิตภัณฑ์เครื่องสำอางในระดับนานาชาติ

ในปี 2015 รุ่ยเอินรับบทเป็นจอร์แจ็ท เฉิน จิตรกรหญิงในซีรีส์เชิงสารคดีภาษาอังกฤษของ Channel NewsAsia